«Я, як фізык, ведаю, што кожны радыеактыўны элемэнт, у тым ліку і ізатоп рутэній-106, патэнцыйна небясьпечны для здароўя і жыцьця чалавека. Адзіным сродкам, якім можна паслабіць уплыў радыяцыі на чалавека, зьяўляецца своечасовае апавяшчэньне насельніцтва пра радыяцыйную пагрозу і пра спосабы пазьбегнуць неспрыяльнага ўзьдзеяньня радыяцыі на арганізм», – напісаў Леанід Сьвецік ў Віцебскі занальны цэнтар гігіены і эпідэміялёгіі, абласную ўправу МНС ды абласны цэнтар гідрамэтэаралёгіі і маніторынгу навакольнага асяродзьдзя.